Katrin Paadam

Katrin Paadam (aastani 1977 Katrin Protin; sündinud 28. märtsil 1954 Tallinnas) on eesti sotsiaalteadlane ja sotsioloog. Katrin Paadam on kaubandustöötaja tütar. Ta lõpetas 1972. aastal Tallinna 7. Keskkooli ja 1978. aastal Tartu Riikliku Ülikooli inglise filoloogia erialal. Ta oli ENSV TA Ajaloo Instituudis mittestatsionaarne aspirant sotsioloogia erialal 1982–1985. Ta sai 1994 Tartu Ülikoolis magistrikraadi sotsioloogias, tema väitekiri oli teemal "Home-creation strategies of the urban women". Katrin Paadam kaitses 2003 Tallinna Pedagoogikaülikoolis doktorikraadi, tema väitekiri oli teemal "Constructing residence as home: homeowners and their housing histories". Ealing College (London) 1989; Helsingi Ülikool ning Soome Rahvastiku ja Pereliidu Instituut 1991; Trondheimi Ülikool (Norra) 1992; Westminsteri Ülikool (London) 1995, 1997, 1998, 1999, 2000, 2001. Tallinna Polütehnilises Instituudis 1972–1988: poliitilise ökonoomia kateedri laborant 1972–1976; TU sektori insener (poliitilise ökonoomia kateedri juures) 1976–78; keelte kateedri tunnitasuline inglise keele õppejõud 1979–80; TPI linnauurimise labori insener 1978–80, vaneminsener 1980–84, nooremteadur 1984–88. Tallinna Linnauurimise Instituudi nooremteadur 1988–92, vanemteadur (0,5 kohaga) 1992; MTÜ Linnauurimise Instituudi projektide põhitäitja 1992–2000; Tallinna Konservatooriumi lavakunstikateedri inglise keele tunnitasuline õppejõud 1990–91. TTÜs 1990–...: majandusteooria kateedri sotsioloogia ja sotsiaalpoliitika vanemõpetaja (0,5 kohal) 1990–92; territoriaalmajanduse instituudi majandussotsioloogia õppetooli lektor 1992–94, dotsent 1994–2001, lektor 2001–02; avaliku sektori majanduse instituudi lektor 2002–03; erakorraline dotsent 2003–04, dotsent 2005–06 ja õppetooli hoidja 2006, majandussotsioloogia professor ja õppetooli juhataja 2007–2013; rahvusvaheliste suhete instituudi majandussotsioloogia õppetooli professor 2013-2016; ärikorralduse instituudi professor 2017-... Külalisõppejõud Tallinna Ülikooli (Tallinna Pedagoogikaülikooli) psühholoogia osakonnas ja sotsioloogia osakonnas 1996–...; Tallinna Ülikooli linnauuringute magistriõppekava väljatöötaja ja juht 2005–07; pidanud loenguid ja loengukursusi linna- ja eluasemesotsioloogiast ning kvalitatiivsetest uurimismeetoditest Westminsteri Ülikoolis (London), Tallinna Pedagoogikaülikooli rahvusvahelises suveülikoolis, Cottbusi Ülikoolis (Saksamaa), Uppsala Ülikooli suveülikoolis (Rootsi), Torino Tehnikaülikoolis (Itaalia), Otto Guericke nim. Magdeburgi Ülikoolis (Saksamaa), Eesti Kunstiakadeemia arhitektuuriteaduskonnas, rahvusvaheliste doktori- ja magistriõppeprojektide raames Chalmersi Tehnikaülikoolis (Göteborg), Helsingi Tehnikaülikoolis, Oslo Arhitektuuriülikoolis, Bergeni Ülikoolis, Riia Tehnikaülikoolis, TÜ Pärnu Kolledžis, Rootsi Kuninglikus Tehnikaülikoolis 1995–2007. Ta osales 2001 Eesti sotsiaalteadlaste avalikus pöördumises "Kaks Eestit", milles tunti muret Eesti ühiskondliku arengu pärast. Paadami uurimisvaldkonnad: linnasotsioloogia ja interdistsiplinaarsed residentaaluuringud (linna- ja perekonnasotsioloogia; elamisviiside ja -kontekstide diferentseerumine eluasemevälja sotsiokultuuriliste, füüsilis-ruumiliste ja sümboliliste tähendusstruktuuride transformatsioonis; sotsiaalkonstruktivism; kvalitatiivsed uurimismeetodid). Ta on osalenud juhi, analüütiku ja koordinaatorina mitmes kodumaises ja rahvusvahelises koostööprojektis (sh 2000–2003 EL-i V raamprogrammi projekt NEHOM jm). Oli 1994–2006 ajakirja Finnish Journal of Urban and Regional Res. ja aastast 2005 TTÜ majandusteaduskonna väljaande Working Papers in Economics toimetuskolleegiumi liige. Eesti (Akadeemilise) Sotsioloogide Liidu liige (aastast 1990; 1994–1998 ja 2005–2007 juhatuse liige), Eesti Demograafia Assotsiatsiooni, Euroopa Sotsioloogia Assotsiatsiooni (aastast 1993, juhatuse liige 1995–1997) jpt organisatsioonide liige. Paadamilt on ilmunud üle 70 teadustrükise, sh 2 monograafiat. Mitmekeelne demograafia sõnastik (kaasautor). Tallinn, 1993 Perekonnasotsioloogia ja perepoliitika. // Sotsiaalpoliitika I. Tallinn, 1995 Home-creation strategies of women in old urban residental districts. Applying quolitative method. Tallinn, 2000 Residents and residences: Constructing home trough the interplay between individual housing strategies and the structural change. // Property Management 5 (2001) 1 Changing neighbourhoods in Tallinn: Mustamäe, Kalamaja, Kadriorg. Tallinn, 2002 From individual commitment to institutionalised participation – formation of apartment owners' associations in Tallinn. // Public Participation in Urban Development in the Enlarged EU. Berlin, 2004 Social capital or social capacity. // Housing Mobility and Neighbourhood Rehabilitation. Budapest, 2005 Understandings distinctions in ways of residing: the socio-physicalilty of relations and capacity. // Prospectus. Kirjoituksia kaupunkista ja suunnitelusta. Espoo, 2007 Vem bryr sog om Kopli liinid in Tallinn? // Bostadens rum. Chalmersarkitekter om bostadens kvalitéer. Göteborg, 2007 Eesti teaduse biograafiline leksikon, 3. köide Pöördumine Postimehes. Tallinna Tehnikaülikooli professorid läbi aegade. Tallinn, 2008, 291–292 Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 Katrin Paadam Eesti Teadusinfosüsteemis Käesolevas artiklis on kasutatud "Eesti teaduse biograafilise leksikoni" materjale.